Møte i historielaget den 06.12.18.

Tilstede: Gustav E, Svein S, Arne R, Edvin E, Knut K, Per P, Magne T, Rita R.

Forfall: Karen Marie S.

1. Leder har sendt brev til valgkomiteen. Arne er på valg, velges for et år, Karen Marie er på valg, velges for to år. Edvin er på valg, velges for to år. Spørsmål om vi kan utvide styret med en person. Saken utsettes til neste møte.
2. Leie av lagerlokaler. Arne har utarbeidet et forslag til leieavtale. Resten av styret slutter seg til forslaget til avtale. Avtalen ble underskrevet av utleier og leder i møtet.
3. Årsmelding 2018: Møteinnkalling til årsmøtet og fordeling av oppgaver ble gått igjennom.

Leder ønsker velkommen.

Fremsiden til årsmeldingen: Magne og Arne.

Program: Arne utarbeider dette.

Regnskap: Gustav.

Revisor: Øyvind H. Gustav tar kontakt med ham.

Årsmelding: Karen Marie får ansvaret for å utarbeide denne. Karen Marie tar kontakt med undergruppene, dersom hun trenger noe fra dem. Undergruppene er pr i dag: Årbok komiteen, turgruppen, arkeologi gruppen og slektsgruppen.

Lage en oversikt over eiendeler og hvor de er lagret. Ansvarlig: Karen Marie.

Planer for 2019: Årbok, ope helg, arrangere temakvelder.

Underholdning: Skal vi vise film? Vi ser gjennom aktuelle filmsnutter på neste styremøte, som blir i januar 2019.

Kaffe: Arne tar kontakt med skolen for leie av lokaler og bevertning.

1. Filmopptakene som historielaget har fått, er lagret på to minnepenner. Det ble stilt spørsmål om en av disse minnepennene bør bli oppbevart på Norddalsarkivet. Edvin tar kontakt med arkivet og spør om reglene for lagring og bruk av materialet. Skal historielaget deponere eller gi bort minnepinnen til arkivet? Saken utsettes til neste møte, når vi har mer informasjon tilgjengelig. Hvordan bør vi gjøre det i forhold til om andre, eksempelvis nære slektninger, skulle ønske å få kopi av filmene?
2. Gustav tar kontakt med Vennerød og spør om det er mulig å få til en temakveld i forbindelse med påsken 2019.
3. Eventuelt: Det har kommet en e-post fra Ola Svaet om Historielaget ønsker å bidra til å merke spesielle hendelser i bygden, som han mener det bør tas vare på. Vi tenker over dette til neste møte.
4. Eventuelt: Dag Erik P ønsker en oversikt og en beskrivelse av kjente personer i Heidal, som kan nevnes ved ulike anledninger. Alle tenker over dette til neste møte om hvem som kan være aktuelle.
5. Eventuelt: Kulturvern: Det er gitt informasjon om søknadsprosess i en konkret sak. Avventer svar.

Neste møte blir: 31.01.19 klokka 18.00 på Heidal landhandleri.

Rita Randen

Referent.